**Конспект за провеждане на изпит по**

**ДИПЛОМАТИЧЕСКО И КОНСУЛСКО ПРАВО**

**I. Обща информация**

|  |  |
| --- | --- |
| Специалност | Право |
| Форма на обучение | Редовна |
| Вид на дисциплината | Избираема |
| Водещ преподавател | Проф. д.ю.н. Надя Бояджиева |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка | 60 |

**II. Тематично съдържание на учебния курс**

1. Понятие и източници на дипломатическото право.
2. Връзка между международни отношения, външна политика и дипломация. Правно регулиране на дипломатическите отношения.
3. Държавни органи за външни отношения;

4 Дипломатическо представителство – понятие, видове, състав, структура; . Ръководител на дипломатическо представителство: класове, имунитети, привилегии.

5 Функции на дипломатическото представителство.

6. Дипломатически корпус;

7 Категории служители на дипломатическото представителство.

8. Привилегии и имунитети на персонала на дипломатическото представителство;

9. Привилегии и имунитети на международните служители;

10 Постоянни представителства в международните организации. Специални мисии;

11. Понятие и източници на консулското право.

12. Консулско представителство. Възникване, понятие, видове консулства;

13. Видове консулства и консули. Почетни консули;

14. Персонал на консулското представителство, консулски корпус;

15. Консулски привилегии и имунитети.

**III. Материали за самостоятелна подготовка**

1. Видин, Благой. Международно право. София: Сиела, 2020;
2. Видин, Благой: Международно публично право. Обща част. София: Софи-Р, 1994;
3. Владимиров, Иван. Дипломатическо и консулско право. София: Ромина, 2012;
4. Владимиров, Иван: Международно публично право. София: Ромина, 2005;
5. Бояджиева, Надя. Международни отношения. София: Албатрос, 2017;
6. Кожухаров, Йордан. Дипломация и протокол. София: Труд, 2004;
7. Кожухаров, Йордан. Дипломати, консули, протокол. София: Труд, 2006;
8. Машев, Димитър. Дипломатическо право, София: Софи-Р, 2005;
9. Борисов, Орлин. Дипломатическо и консулско право. София: Нова звезда, 2011;
10. Регионални международни органи.. Орлин Борисов, Ирена Илиева, Александър Драгиев София: Унив.изд. „Св.Кл.Охридски“,2012;
11. Анастасов, Ангел. Основи на международната гражданска служба. София: Горекс Прес, 2007;
12. Андреев, Еленко, Дипломатически протокол и церемониал. Административен и бизнес етикет. София: Сиела, 2013.

**IV. Изпитване и оценяване**

**1. Текущо оценяване**

Насърчава се активното участие на студентите чрез представяне на самостоятелни разработки по отделни въпроси от конспекта, както и участието в групови дискусии по предварително зададени казуси. При активно участие и присъствие най-малко на 50% от лекциите, студентът се оценява въз основа на показаните знания от текущо оценяване.

**2. Условия за допускане до изпит на редовната сесия**

Не се предвиждат условия за допускане до изпит

**3. Форма и процедура на изпита**

Писмен изпит, който се състои в развиване на въпрос от конспекта по избор на студента. Времето, с което разполагат студентите, е 60 минути. По време на изпита студентите нямат право да ползват никакви помагала, нито нормативната уредба.

**4. Критерии за оценяване**

При формирането на оценката се взема предвид усвояването и разбирането на материята, които студентът показва на изпита. От значение е познаването от студента на правната теория и на нормативната уредба. Оценява се начинът на изразяване на студента, както и умението му да използва правната терминология.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.